《同正仲赋凤仙花》
宋代·舒岳祥

本爱真红一种奇，后来紫白自繁滋。
青冠轻举真仙子，彩羽来繁瑞凤儿。
石竹通家分异样，园葵附谱亦多姿。
莫嫌性急难撄触，我以为规胜佩韦。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。